The Sims 4

«The Sims 4», 2014 թվականին թողարկված սիմուլիացիոն համակարգչային խաղ՝ մշակված «EA Maxis» և «The Sims Studio» ընկերությունների կողմից և թողարկված Electronic Arts ընկերության կողմից։

Առաջին անգամ ցուցադրվել է 2013 թվականի մայիսի 6-ին, ապա 2014 թվականի սեպտեմբերի 2-ին թողարկվել է «Microsoft Windows» օպերացիոն համակարգի համար։ Խաղի՝ Mac համակարգիչների համար նախատեսված տարբերակի թողարկման մասին հաստատված լուրեր չկան։ Ներկայումս նաև պլաններ չկան խաղը խաղային այլ ապարատների համար թողարկելու վերաբերյալ։

«The Sims 4» խաղը համակարգչային առաջին խաղն է, որ վերջին երկու տարիներին անընդմեջ գրավել է առաջին հորիզոնականը և թողարկման միայն առաջին 4 օրում աշխարհով մեկ վաճառվել է ավելի քան 408,150 օրինակ։ Նոյեմբերի տվյալներով խաղը ողջ աշխարհում վաճառվել է ավելի քան 1.10 միլիոն օրինակով։ Ընդհանուր առմամբ խաղը ստացել է տարբեր մեկնաբանություններ. հիմնականում ավելի սուր քննադատություն, քան իր նախորդները։

Խաղը կոնցեպտը նույնն է ինչ նախկին՝ The Sims 3 խաղում։ Խաղացուղները կառավարում են իրենց «սիմ»-երին տարբեր գործողություններում և փոխհարաբերություններում։ Խաղը, ինչպես մյուս տարբերակներում, այնպես էլ հիմա, չունի վերջնական կոնկրետ նպատակ։ «Սիմ» ստեղծելու և կառուցելու գործիքները վերամշակվել են՝ թույլատրելով խաղը ստեղծելու ավելի մեծ տարբերություններ։ Խաղի հիմքում դրված է էմոցիոնալ մասը, որը նախկինում այդքան մեծ ուշադրության չէր արժանացել։ Սա նպաստում է սոցիալական շփմանը, անձի առանձնահատկություններին և այլն։

Խաղ 
The Sims 4 խաղը կյանքի սիմուլիացիոն խաղ է, որը նման է իր նախորդ տարբերակներին։ Խաղացողները ստեղծում եմ «սիմ» կերպար և տարբեր անձնային առանձնահատկություներ, ինչը փոխում է խաղի ընթացքը։ «Սիմ»-երը կարող են միանգամից կատարել բազմում գործողություններ, օրինակ՝ խոսել, երբ ինչ-որ բան են անում։ «Սիմ»-երի տրամադրությունը նույնպես մեծ դեր ունի խաղի ընթացքի փոփոխման հարցում։ Օրինակ «սիմը» կարող է անել որևէ գործողություն, երբ քաղցած է կամ ուրախացած։

Հարևանների և տարածքների հետ մեկտեղ առկա են նաև կահույքի մի շարք նոր նմուշներ և «ստեղծիր և գնիր» համակարգ։

The Sims 4 խաղը նաև ներառում է մի շարք սոցիալական հատկանիշներ, ինչպիսիք են այլ անձանց ստեղծած տների և «սիմ»-երի տեղափոխում տվյալ խաղի մեջ։

Ինչպես նախկին Sims խաղերը, այնպես էլ այժմ խաղացողի կողմից ստեղծված մարտահրավերները բազում են։ Ամենակարևորը ժառանգության մարտահրավերն է, որում խաղացողներն են կառավարում յուրաքնաչյուր «սիմ»-ի և փորձում ընտանիքի գիծը պահել մինչև 10 սերունդ։

Մշակում 
The Sims 4 խաղը մշակվել է The Sims Studio ընկերության կողմից, որը Electronic Arts ընկերության բաժանմունքն է։ Տարածվել է Electronic Arts ընկերության կողմից։

The Sims 4 խաղը մեկ խաղացողի համար նախատեսվախ խաղ է, և չի պահանջում ինտերնետին մշտական միացում։ Խաղացողները, սակայն, պետք է ունենան Origin հաշիվ և մուտք դեպի ինտերնետ խաղի ակտիվացումը կատարելու համար։ Խաղի սաունդթրեքը ձայնագրվել է Abbey Road ստուդիայի և London Metropolitan նվագախմբի կողմից։

2013 թվականի ապրիլի 25-ին խաղի որոշ նկարներ գաղտնազերծվել էին համացանցում։ 2013 թվականի մայիսի 3-ին Electronic Arts ընկերությունը կայնքերին նամակ է ուղարկել, որում ասվում էր, որ 2013 թվականի մայիսի 6-ին լինելու է մեծ հայտարարություն, որը ենթադրաբար լինելու էր The Sims 4 խաղը։

2013 թվականի օգտոստոսի 20-ին The Sims 4 խաղը ներկայացվել է թրեյլերի տարբերակով։ 2014 թվականին ներկայացվել է խաղի ցուցադրական տարբերակը Electronic Entertainment ցուցադրման ժամանակ։

Maxis ընկերությունը նաև նշել է, որ խաղը ավելի լավ է աշխատելու ցածր թողունակություն ունեցող համակարգիչների վրա, քան The Sims 3 տարբերակը, որը համակված էր համակարգիչների թողունակությունը վատացնող սխալներով։

Ակնկալվում էր, որ խաղը թողարկվելու է 2014 թվականի սկզբներին, սակայն ավելի ուշ պարզ է դարձել, որ այն թողարկվելու է 2014 թվականի սեպտեմբերի 2-ին։

2014 թվականի հունիսի 28-ին թողարկվել է հոլովակ, որը ցուցադրում է յուրաքանչյուր «սիմ»-ի և նրանց էմոցիաների յուրահատկությունները։

Mac համակարգի համար մշակում 
Առաջին ներկայացումից հետո, EA ընկերությունը հաստատել է, որ The Sims 4 խաղը մշակվում և՛ Mac, և՛ Windows օպերացիոն համակարգերի համար, և երկուսն էլ ներկայացվելու են 2014 թվականին Սակայն երբ ավելի քիչ ժամանակ էր մնացել թողարկմանը, ընկերությունը հաստատել է, որ նրանք ուշադրությունը սևեռել են Windows օպերացիոն համակարգի վրա և «մոտ ժամանակներում չի պլանավորում թարմացումներ MAC համակարգի համար»։ 2014 թվականի հոկտեմբերին ընկերությունը տեղեկացրել է, որ «աշխատանքներ են տարվում MAC տարբերակի մշակման ուղղությամբ»։

Հատկանիշների տարբերություններ 
2014 թվականի հունիսի 25-ին EA և Maxis ընկերությունները հայտարարել են, որ խաղում մյուս տարբերակների հետ համեմատած կան մի շարք հատկանիշների բացթողումներ։ Դրանք ներառում են լողավազանները, լողազգեստները, «չոչ անող» մանկիկի տարիքը։ Այս հայտարարությունը նաև ասում էր, որ «բաց աշխարհի» պակասը լրացվել է «հարևաններ» բաժնով, որն առանձնացվելու է առանձին «բեռնվող» պատուհաններով։

Մշակման վաղ փուլում երկրպագուների կայքում տեղադրված հարցազրույցը պրոդյուսերի հետ բացահայտեց, որ խաղի նախկին տարբերակներում ներկայացված «ստեղծիր ոճ» ձևափոխման հատկանիշները չեն ավելացվի The Sims 4 տարբերակին։ Հետագայում մշակողները հայտարարել են, որ խաղը թողարկվելու է «պարզեցված» տարբերակով, և քաղցրավենիքի խանութները, տան նկուղները, դպրոցական և աշխատանքային տարածքները չեն ընդգրկվելու խաղում։ Սակայն նշվել է նաև, որ աշխատանքը և դպրոցը շարունակելու են մնալ խաղում, սակայն նորացված ձևով՝ ավելի մոտ The Sims 2 տարբերակին։ Այս հայտարարությունը առաջացրել է շատ երկրպագուների զայրույթը, քանի որ նրանք պնդում էին, որ մշակողմները դիտավորյալ են դրանք դուրս թողել խաղից՝ հետագայում որպես վճարովի կոնտենտ ներկայացնելու մտադրությամբ։

Որոշ երկրպագուների նախաձեռնությամբ սկսվել է ստորագրահավաք՝ պահանջելով վերադարձնել տվյալ հատկանիշները վերջնական թողարկման մեջ, եթե անգամ այդ պատճառով պետք է հետաձգվեին թողարկման ժամկետները։ 2014 թվականի օգոստոսի 21-ի դրությամբ ստորագրահավաքը ուներ 22,000 ստորագրողներ։

Maxis ընկերությունը նշել է, որ հնարավոր չէ նոր տարբերակներում ընդգրկել նախկին տարբերակների բոլոր առանձնահատկությունները՝ նշելով, որ դեռ պարզ չէ, թե արդյոք հետագայում հավելումները որևէ կերպ հնարավոր կլինի ավելացնել թե՝ ոչ, կամ դա կարվի անվճար, թե՝ վճարի դիմաց[26]: Որոշ մարդիկ պնդում էին, որ հավելումները հետագայում կառաջարկվեն որպես վճարով կոնտենտ, իսկ որոշ պարզագույն հավելումներ անվճար կերպով կավելացվել խաղին շտկումների տեսքով։

Մարկետինգ և թողարկում 
SteelSeries և Electronic Arts ընկերությունները ներկայացրել են The Sims 4 խաղի թեմատիկ լրակազմ, որը ներառում է ականջակալներ, մկնիկի տակդիր, որը իրենից ներկայացնում է տարբեր «սիմ» խմբերի վերարտադրութուն, և համակարգչային մկնիկ, որը լուսավորվում է՝ համապատասխանելով խաղի տրամադրությանը։

Թողարկվել է նաև խաղի ցուցադրական մաս, որը ցուցադրում է խաղում «սիմ» ստեղծելու բաժինը։

Վարկանիշը 
2014 թվականի մայիսի 9-ին հայտարարվել է, որ The Sims 4 խաղը Ռուսաստանում ներկայացվել է որպես "18+ (երեխաների համար արգելված)" խաղ։ Այս որոշումը կայացվել է խաղում միասեռական հարաբերությունների առկայությամբ, ինչը երեխաներին քարոզում է սեռական ոչ ավանդական կողմնորոշում։ Խաղի նախկին տարբերակները ընդունվել են որպես երեխաների համար թույլատրելի։ Գերմանիայիում The Sims 3 խաղը 6 տարեկան և բարձր տարիքի երեխաների համար համարվել է թույլատրելի։

2014 թվականի հուլիսի 8-ին Ավստրալիայի դասակարգման խորհուրդը The Sims 4 խաղը դասակարգել էր որպես «հասուն» "M (Mature)" տարիքի անձնաց համար, քանի որ այն պարունակում է «բռնություն և սեքսուալ հղում»։ "M" նշանը ցույց է տալիս, որ կոնտենտը ունի միջին ազդեցություն և խորհուրդ է տրվում 15 տարեկան և բարձր երեխաների համար, միևնույն ժամանակ օրենքով չարգելելով խաղը որևէ տարիքի համար։ Այս վարկանիշը The Sims շարքում է, սակայն խաղի ոչ մի այլ տարբերակ Ավստրալիայում չի համարվել «բռնություն»։

Թողարկումներ

Ծանոթագրություն

Արտաքին հղումներ 
 

Windows տեսախաղեր
Կյանքի սիմուլյատորներ